Diari Oficial de la Generalitat Valenciana


Sumari del DOGV 9078, del 07-05-2021 (2021/4834)

RESOLUCIÓ de 3 de maig de 2021, de la Conselleria d'Innovació, Universitats, Ciència i Societat Digital, per la qual es crea el segell electrònic d'actuació administrativa automatitzada.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9078

Data del DOGV
:   07-05-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/4834


Data del document
:   03-05-2021

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Descriptors 

:   * Conselleria d'Innovació, Universitats, Ciència i Societat Digital

RESOLUCIÓ de 3 de maig de 2021, de la Conselleria d'Innovació, Universitats, Ciència i Societat Digital, per la qual es crea el segell electrònic d'actuació administrativa automatitzada. [2021/4834]  
La Llei 39/2015, d'1 d'octubre, del procediment administratiu comú de les administracions públiques, i la Llei 40/2015, d'1 d'octubre, de règim jurídic del sector públic (d'ara en avant, Llei 40/2015), consagren tant el dret de les persones a relacionar-se amb les administracions públiques per mitjans electrònics com la utilització d'aquests mitjans per les mateixes administracions.  
Dins de les disposicions que trobem respecte als mitjans de què pot valdre's aquesta administració, la Llei 40/2015 permet, en l'article 40, l'ús de segells electrònics basats en certificats electrònics que complisquen els requisits exigits per la legislació de signatura electrònica, per a la identificació i l'autenticació de l'exercici de la competència en l'actuació administrativa automatitzada.  
L'article 41.1 de l'esmentada norma defineix actuació administrativa automatitzada com «qualsevol acte o actuació realitzada íntegrament a través de mitjans electrònics per una administració pública en el marc d'un procediment administratiu i en la qual no haja intervingut de manera directa un empleat públic»; i l'article 41.2 determina que en cas d'actuació administrativa automatitzada haurà d'establir-se prèviament l'òrgan o òrgans competents, segons els casos, per a la definició de les especificacions, programació, manteniment, supervisió i control de qualitat i, si és el cas, auditoria del sistema d'informació i del seu codi font. Així mateix, s'indicarà l'òrgan que ha de ser considerat responsable a l'efecte d'impugnació.  
  
D'altra banda, l'article 42 de la mateixa llei estableix, en l'exercici de la competència d'actuació administrativa automatitzada, la possibilitat d'usar com a sistema de signatura electrònica el segell electrònic d'administració pública, òrgan, organisme públic o entitat de dret públic basat en un certificat electrònic reconegut o qualificat que complisca els requisits exigits per la legislació de signatura electrònica.  
Aquesta normativa estatal ha sigut desplegada recentment en el Reial decret 203/2021, de 30 de març, pel qual s'aprova el Reglament d'actuació i funcionament del sector públic per mitjans electrònics, que en l'article 15 estableix que les administracions públiques podran utilitzar, per a la seua identificació electrònica i per a garantir l'origen i la integritat dels documents electrònics, entre altres, el segell electrònic basat en un certificat electrònic qualificat i que complisca els requisits exigits per la legislació de signatura electrònica.  
Així mateix, l'article 20 conté la previsió de la utilització d'aquests segells electrònics dins de la tramitació administrativa automatitzada dels procediments que cada administració determine.  
En l'àmbit autonòmic, el Decret 220/2014, de 12 de desembre, del Consell, pel qual s'aprova el Reglament d'administració electrònica de la Comunitat Valenciana, modificat per la Llei 9/2019, de 23 de desembre, de la Generalitat, conté en el títol VI normes sobre l'administració electrònica, i disposa en l'article 79.2 que «la creació de segells electrònics es realitzarà mitjançant una resolució dels òrgans superiors de la conselleria o titulars dels organismes públics competents, que es publicarà en la seu electrònica».  
Una vegada creat el segell digital que permeta la tramitació automatitzada, i en virtut de l'article 78 de la mateixa norma, l'òrgan administratiu que gestione els sistemes o les aplicacions informàtiques que s'utilitzaran per a la gestió d'actuacions administratives automatitzades haurà d'emetre's una resolució, amb un informe previ emés per l'òrgan directiu amb competències horitzontals en matèria de tecnologies de la informació i les comunicacions de la Generalitat, dictat segons l'article 94 del present decret i el contingut del qual serà vinculant.  
  
L'acreditació per aquest mitjà es podrà aplicar a qualsevol actuació administrativa de tràmit, així com als actes resolutoris dels procediments, en aquells supòsits expressament establits per una resolució d'aquesta conselleria en el procediment o l'actuació concreta en què es pretenga l'aplicació.  
Considerant les competències que atorga als òrgans superiors d'aquesta conselleria el Decret 243/2019, de 25 d'octubre, del Consell, d'aprovació del Reglament orgànic i funcional de la Conselleria d'Innovació, Universitats, Ciència i Societat Digital.  
Per tot el que s'ha exposat, resolc:  
  
Primer. Objecte de la resolució  
Aquesta resolució té com a objecte la creació del segell electrònic de la Conselleria d'Innovació, Universitats, Ciència i Societat Digital com a sistema de signatura electrònica per a la identificació i l'autenticació de l'exercici de la competència en les actuacions administratives automatitzades generades en l'àmbit funcional d'aquesta conselleria.  
  
Segon. Creació del segell electrònic de la Conselleria d'Innovació, Universitats, Ciència i Societat Digital  
Es crea el segell electrònic de la Conselleria d'Innovació, Universitats, Ciència i Societat Digital, basat en un certificat reconegut o qualificat, com a sistema de signatura electrònica per a garantir l'autenticitat i la integritat dels documents en les actuacions administratives automatitzades realitzades en l'exercici de les competències d'aquesta conselleria.  
  
Tercer. Actuacions administratives automatitzades  
El segell electrònic qualificat de la Conselleria d'Innovació, Universitats, Ciència i Societat Digital podrà ser utilitzat per a la identificació i l'autenticació de l'exercici de la competència en les diverses actuacions administratives automatitzades que es duen a terme en aquesta conselleria.  
Mitjançant una resolució de l'òrgan directiu competent en la matèria, es determinaran els procediments als quals podrà aplicar-se la utilització del segell electrònic que es crea.  
  
Quarta. Òrgans competents  
La titularitat i custòdia del segell electrònic creat per la present resolució correspon a la Conselleria d'Innovació, Universitats, Ciència i Societat Digital.  
La responsabilitat del seu ús recau en els òrgans administratius tramitadors del procediment corresponent.  
La definició de les especificacions, programació, manteniment, supervisió i control de qualitat i, si és el cas, auditoria del sistema d'informació i del seu codi font corresponen a la Direcció General de Tecnologies de la Informació i la Comunicació, dependent de la Conselleria d'Hisenda i Model Econòmic.  
  
Cinqué. Verificació del certificat  
La verificació del certificat podrà realitzar-se a través de l'Agència de Tecnologia i Certificació Electrònica-ACCV, així com del servei VALIDe de la plataforma de validació de certificats de l'Administració general de l'Estat, en l'adreça electrònica següent:  
https://valide.redsara.es/valide/validarcertificado/ejecutar.html  
  
Sisé. Publicitat  
Aquesta resolució es publicarà en el Diari Oficial de la Generalitat Valenciana i estarà disponible en la seu electrònica de la Generalitat valenciana.  
  
Seté. Entrada en vigor  
Aquesta resolució entrarà en vigor l'endemà de la publicació en el Diari Oficial de la Generalitat Valenciana.  
  
La present resolució posa fi a la via administrativa i en contra podrà interposar-s'hi en el termini d'un mes recurs potestatiu de reposició davant del mateix òrgan que va dictar l'acte, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o podrà plantejar-se un recurs en la via contenciosa administrativa, en el termini de dos mesos comptats des de l'endemà de publicar-se en el Diari Oficial de la Generalitat Valenciana, davant del tribunal Superior de Justícia de la Comunitat Valenciana, d'acord amb el que estableixen els articles 10,14 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que es puga interposar qualsevol altre recurs dels previstos en la legislació vigent.  
  
Alacant, 3 de maig de 2021.- La consellera d'Innovació, Universitats, Ciència i Societat Digital: Carolina Pascual Villalobos.